iBalta spalva simbolizuoja švarą, tvarką, kuklumą, tvarumą. Todėl ne atsitiktinai karate treniruočių uniforma yra siuvama iš baltos medžiagos. Balta spalva ne tik puošia, kartu ji kelia mums ir iššūkius, tad keli patarimai, kaip išlaikyti karate uniformą baltą ir švarią. 1. Treniruočių metu visi prakaituojame skirtingai. Tai priklauso nuo mūsų organizmo atsako į krūvį, fenotipinės adaptacijos, oro temperatūros, krūvio pobūdžio. Kuo daugiau prakaituojame, tuo dažniau reikia skalbti karate kimono. Jei prakaitavimas gausus, skalbkite baltą karate kimono po kiekvienos treniruotės, jei prakaituojate ne daug – pakaks vieno karto per savaitę. Dažnai skalbdami išvengsite skalbimo aukštose temperatūrose ir išlaikysite savo aprangą nuolatos švarią ir maloniai kvepiančią. 2. Atsiradus kraujo dėmėms, iš karto plaukite baltą kimono po šaltu vandeniu. Šaltas vanduo geriausiai pašalina kraujo pėdsakus iš balto karate kimono. Vėliau išsiskalbkite įprastu rėžimu.  3. Baltą karate kimono gamintojai rekomenduoja skalbti 30 – 40 laipsnių temperatūroje, pagal celsijaus skalę. 4. Kas keletą skalbimų galite įdėti baliklio, tačiau nepiknaudžiaukite juo. Jis audinį daro silpnesį, mažiau atsparų mechaniniams poveikiams. 5. Balto karate kimono nereikia lyginti, svarbu po skalbimo jį tvarkingai pasidžiauti, o einant į treniruotę – tvarkingai susilankstyti. Ir pabaigai: svarbu suprasti, kad tai darbinis drabužis, o ne pedantiškai iškilmingai progai paruoštas frakas. Svarbiausia, kad jis būtų higieniškai švarus, tvarkingas, nesuglamžytas ir patogus.